
SC2010 –


REFERAT

privind preţul local al energiei termice facturată populaţiei şi acordarea ajutoarelor pentru încălzirea locuinţei cu energie termică furnizată în sistem centralizat
Preţul energiei termice furnizate populaţiei din sistemul centralizat de alimentare cu energie termică este integral reglementat prin sistemul de preţuri locale de referinţă, principalele acte normative fiind:  Legea 325/2006 a serviciului public de alimentare cu energie termică, OG nr. 36 / 2006 privind instituirea preţurilor locale de referinţă pentru energia termică furnizată populaţiei prin sisteme centralizate, Ordinului MAI/MF nr. 252/2917/16.10.2009 pentru aprobarea Schemei de ajutor de stat acordat operatorilor economici care prestează serviciul de interes economic general de producere, transport, distribuţie şi furnizare a energiei termice în sistem centralizat către populaţie şi  Ordinul ANRE/ANRSC nr. 21/514/2006 privind aprobarea Metodologiei de stabilire a preţurilor locale de referinţă şi a sumelor necesare pentru compensarea combustibilului folosit pentru energia termică furnizată populaţiei prin sisteme centralizate. 

În actele normative enumerate mai sus există următoarele tipuri de preţuri pentru energia termică:
· preţul local al energiei termice facturată populaţiei: preţul local pentru energia termică furnizată şi facturată populaţiei prin sisteme centralizate, aprobat de autorităţile administraţiei publice locale implicate
·  preţ local de referinţă: preţul local pentru energia termică furnizată populaţiei prin sisteme centralizate, în scopul încălzirii locuinţelor şi al preparării apei calde menajere, stabilit de autorităţile de reglementare competente (ANRSC şi/sau ANRE)
· preţ local: preţ format din preţul de producere a energiei termice şi tarifele serviciilor de transport, distribuţie şi furnizare, aprobat de autoritatea administraţiei publice locale, cu avizul autorităţii de reglementare competente, pentru fiecare operator care are şi calitatea de furnizor
Obiectivele finale ale următoarelor actelor normative privind energia:

- Strategia energetică a României pentru perioada 2007-2020 (aprobat prin HG 1069/2007)

- Programul "Termoficare 2006-2015 căldură şi confort", (aprobat prin HG 462/2006) 

- Legea serviciului public de alimentare cu energie termică (aprobat prin L 325/2006), 

- Schema de ajutor de stat acordat operatorilor economici care prestează serviciul de interes economic general de producere, transport, distribuţie şi furnizare a energiei termice în sistem centralizat către populaţie (aprobată prin Ordinul MAI/MF nr. 252/2917/16.10.2009), 

- Strategia locală de alimentare cu energie termică în sistem centralizat ( aprobată prin HCL 319/2008),  

- Master Planul pentru Instalaţii Mari de Ardere şi sistem de Termoficare  (aprobat prin HCL 201/2009) 

- Studiul de fezabilitate şi Analiza cost – beneficiu pentru proiectul “Retehnologizarea sistemului centralizat de termoficare din municipiul Timişoara în vederea conformării la normele de protecţia mediului privind emisiile poluante în aer şi pentru creşterea eficienţei în alimentarea cu căldură urbană” ce cuprind o analiză a costurilor şi preţului energiei termice precum şi a suportabilităţii de către populaţie a facturilor de încălzire
sunt:

- asigurarea continuităţii serviciilor de alimentare a populaţiei cu energie termică produsă centralizat
- reducerea consumurilor energetice

- eficientizarea sistemelor centralizate de alimentare cu energie termică
- trecerea la un sistem de protecţie socială directă a populaţiei cu posibilităţi financiare reduse, prin înlocuirea subvenţiei acordate pentru energie termică cu ajutoare sociale destinate numai categoriilor vulnerabile de consumatori 
Pentru compensarea creşterilor neprevizionate ale preţurilor la combustibilii utilizaţi pentru producerea energiei termice furnizate populaţiei prin sisteme centralizate, Ordonaţa Guverului nr. 36/2006 prevede ca pe perioada derulării programului "Termoficare 2006-2015 caldură şi confort", (HG 462/2006,modificată) să se acordă furnizorilor de energie termică sume din bugetele locale. Aceste sume se transferă bugetelor locale de la bugetul de stat, prin bugetul Ministerului Administraţiei şi Internelor. Valoarea sumelor de la bugetul de stat este limitată la maximum 45% din costurile pentru combustibilul folosit pentru producerea energiei termice destinată populaţiei şi la suma aprobată prin legea bugetului de stat. Administraţia publică locală va asigura din bugetul local sumele necesare acoperirii integrale a diferenţei dintre preţul de producere, transport, distribuţie şi furnizare a energiei termice livrate populaţiei şi preţurile locale de referinţă, după acordarea sumelor de la bugetul de stat, dar nu mai puţin de 10% din valoarea costurilor totale.

Plecând de la următoarele date:

- valoarea subvenţiei prevăzută în bugetul local (HCL 83/2010) pentru energia termică livrată populaţiei: 46.769.000 lei din care 21.769.000 lei subvenţie pentru compensare combustibil şi 25.000.000 lei subvenţie locală
- compensarea unitară pentru combustibil de 70,38 lei/GCal (Decizia ANRSC 197/04.12.2009 – inclusiv TVA de 19%)
- preţul mediu de producţie, transport şi distribuţie la SC Colterm SA de 312 lei/Gcal (HCL 5/2010 – inclusiv TVA de 19%).
- energia termică estimată a se livra populaţiei în 2010 de 724.336 Gcal

-  minimul de10% din valoarea costurile totale necesar a fi asigurat din bugetul local (art. 4 alin. 4 din OG 36/2006)  10%*724.336 Gcal * 312 lei/ Gcal = 22.599.283,2 lei
propunerea pentru preţul de facturare a energiei termice pentru populaţie de 203.36 lei/Gcal, fără taxa pe valoarea adăugată, rezultă din preţul mediu de producţie-transport-distribuţie de 312 lei/Gcal din care s-a scăzut compensarea unitară pentru combustibil de 70,38 lei/Gcal.
Ţinând cont de gradul redus de suportabilitate din partea populaţiei al preţului majorat al energiei termice furnizată în sistem centralizat, se impune menţinerea de către Consiliul local al Municipiului Timişoara, a sistemului de acordare a ajutoarelor suplimentare pentru încălzirea locuinţei.
Articolul 13 din Ordonanţa de Urgenta a Guvernului nr.5/2003, cu modificări şi completări, privind acordarea de ajutoare pentru încalzirea locuintei, precum si a unor facilitati populatiei pentru plata energiei termice, prevede dreptul consiliului local de a aproba din bugetul local ajutoare pentru încălzirea locuinţei peste cele stabilite în condiţiile art. 5 din actul normativ menţionat mai sus, cu respectarea tranşelor de venit.
Având în vedere Legea 325/2006 privind serviciul public de alimentare cu energie termica, Ordonanţei 36/2006 privind instituirea preturilor locale de referinţă pentru energia termica furnizata populaţiei prin sisteme centralizate şi Ordinului MAI/MF nr. 252/2917/16.10.2009 pentru aprobarea Schemei de ajutor de stat acordat operatorilor economici care prestează serviciul de interes economic general de producere, transport, distribuţie şi furnizare a energiei termice în sistem centralizat către populaţie.
Având în vedere Decizia ANRSC nr. Decizia ANRSC nr.197/04.12.2009 privind stabilirea preţului local de referinţă pentru Municipiul Timişoara.
În baza prevederilor art. 8 alin. (2) litera e) si art. 40 alin. (9) din Legea 325/2006 privind serviciul public de alimentare cu energie termica, art. 3 alin. (1)  din Ordonanţa Guvernului nr. 36/2006 privind instituirea preţurilor locale de referinţă pentru energia termică furnizată populaţiei prin sisteme centralizate.
PROPUNEM
să se aprobe de către Consiliul Local:
1.  Preţul local al energiei termice facturată populaţiei de către SC Compania Locală de Termoficare Colterm SA Timisoara la valoarea de 203,36 lei/Gcal, fără TVA, începând cu data de 1 septembrie 2010.

2. Acordarea din bugetul local a ajutoarelor pentru încălzirea locuinţei, care includ şi ajutoarele stabilite de guvern, pe tipuri de apartamente în cuantumul prezentat în Anexa care face parte integrantă din prezenta hotărîre.
3. Ajutoarele pentru încălzirea locuinţei stabilite la art.2 se acorda  persoanelor singure sau familiilor care se încadreaza în conditiile instituite prin Normele Metodologice aprobate prin HCL 343/29.09.2009.
4. Formularul tipizat de declaratie pe proprie raspundere pentru stabilirea dreptului la ajutorul suplimentar de încalzire acordat de catre Consiliul Local al Municipiului Timisoara este cel aprobat prin HCL 343/29.09.2009.
5. Limitele minime ale veniturilor medii lunare ce s-ar putea obţine din vânzarea sau utilizarea bunurilor mobile deţinute în proprietate care nu sunt considerate ca strict necesare nevoilor familiei deţinute în proprietate să fie cele din Anexa 2 din HCL 272/2009. 

6. În cazul modificării OUG 5/2003 privind acordarea de ajutoare pentru încălzirea locuinţei, prin hotărâre a consiliului local să se poată proceda la revizuirea Anexei  la prezenta hotărâre. 
7. Cu aducerea la îndeplinire a hotărârii să fie încredinţată  Direcţia Economica din cadrul Primăriei Municipiului Timisoara,  Direcţia de Asistenta Sociala Comunitară Timişoara, Direcţia Fiscală a Municipiului Timişoara si SC Compania Locală de Termoficare Colterm SA..

